CELEX: 62008CA0542
Language: sk
Date: 2010-04-15 00:00:00
Title: Vec C-542/08: Rozsudok Súdneho dvora (štvrtá komora) z  15. apríla 2010 (návrh na začatie prejudiciálneho konania, ktorý podal Verwaltungsgerichtshof — Rakúsko) — Friedrich G. Barth/Bundesministerium für Wissenschaft und Forschung (Voľný pohyb osôb — Pracovníci — Rovnosť zaobchádzania — Mimoriadny príplatok za odpracované roky pre univerzitných profesorov stanovený vnútroštátnou právnou úpravou, ktorej nezlučiteľnosť s právom Spoločenstva bola konštatovaná rozsudkom Súdneho dvora — Premlčacia doba — Zásada ekvivalencie a zásada efektivity)

5.6.2010   
            
            
               SK
            
            
               Úradný vestník Európskej únie
            
            
               C 148/8
            
         Rozsudok Súdneho dvora (štvrtá komora) z 15. apríla 2010 (návrh na začatie prejudiciálneho konania, ktorý podal Verwaltungsgerichtshof — Rakúsko) — Friedrich G. Barth/Bundesministerium für Wissenschaft und Forschung
   (Vec C-542/08) (1)
   
   (Voľný pohyb osôb - Pracovníci - Rovnosť zaobchádzania - Mimoriadny príplatok za odpracované roky pre univerzitných profesorov stanovený vnútroštátnou právnou úpravou, ktorej nezlučiteľnosť s právom Spoločenstva bola konštatovaná rozsudkom Súdneho dvora - Premlčacia doba - Zásada ekvivalencie a zásada efektivity)
   2010/C 148/12
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Žalobca: Friedrich G. Barth
   
      Žalovaná: Bundesministerium für Wissenschaft und Forschung
   
      Predmet veci
   
   Návrh na začatie prejudiciálneho konania — Verwaltungsgerichtshof — Výklad článku 39 ES a článku 7 ods. 1 nariadenia Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva (Ú. v. ES L 257, s. 2; Mim. vyd. 05/001, s. 15) — Vnútroštátna právna úprava stanovujúca mimoriadne príplatky za odpracované roky univerzitným profesorom, ktorej nezlučiteľnosť s právom Spoločenstva, v jej predchádzajúcom znení, bola konštatovaná rozsudkom Súdneho dvora z 30. septembra 2003, Köbler (C-224/01) — Zmenená právna úprava, ktorá tým, že stanovuje pozastavenie plynutia lehoty stanovenej na uplatnenie nároku na dotknutý príplatok až odo dňa vydania už citovaného rozsudku Súdneho dvora, znevýhodňuje profesorov, ktorým bol tento príplatok na základe predchádzajúcej právnej úpravy, nezlučiteľnej s právom Spoločenstva, odmietnutý
   
      Výrok rozsudku
   
   Nie je v rozpore s právom Únie právna úprava, o akú ide vo veci samej, ktorá podriaďuje premlčacej lehote troch rokov nároky na zaplatenie mimoriadnych príplatkov za odpracované roky, ktoré neboli priznané pracovníkovi, ktorý vykonával svoje práva na voľný pohyb pred vydaním rozsudku z 30. septembra 2003, Köbler (C-224/01) z dôvodu uplatňovania vnútroštátnej právnej úpravy nezlučiteľnej s právom Spoločenstva.
   
      (1)  Ú. v. EÚ C 90, 18.4.2009.